লস অ্যাঞ্জেলসের পর শিকাগো, ট্রাম্প প্রশাসনের বিরুদ্ধে অব্যাহত ক্ষোভ

ওয়েব ডেস্ক: লস অ্যাঞ্জেলেসের (Los Angeles Protest) পর অশান্তির আগুন ছড়িয়ে পড়ল শিকাগোতে (Chicago)। ট্রাম্প প্রশাসনের (US Government) অভিবাসনবিরোধী অভিযানের বিরুদ্ধে আমেরিকা (USA) জুড়ে শুরু হয়েছে বিক্ষোভ। শিকাগোর কেন্দ্রস্থল ‘দ্য লুপ’ এলাকায় গতকাল সন্ধ্যায় হাজারের বেশি মানুষ রাস্তায় নামেন। তাঁরা সকলেই ট্রাম্প সরকারের বিতর্কিত অভিবাসন নীতির বিরুদ্ধে প্রতিবাদে মুখর হন।

সূত্রের খবর, শিকাগোয় বিক্ষোভের শুরু হয় মঙ্গলবার বিকেল ৩টের দিকে। ইস্ট অ্যাডামস স্ট্রিটের অভিবাসন আদালতের সামনে শুরু হয় অশান্তি। পরে সন্ধ্যা ৫টা ৩০ মিনিট নাগাদ ফেডারেল প্লাজায় আরেকটি মিছিলের আয়োজন করা হয়। দু’টি মিছিল একত্রিত হয়ে শহরের মধ্য দিয়ে এগিয়ে যায়। যার ফলে লেক শোর ড্রাইভের একাধিক অংশে যান চলাচল পুরোপুরি স্তব্ধ হয়ে পড়ে।

আরও পড়ুন: রাশিয়ার হাতে পশ্চিমি দুনিয়ার হার আসন্ন! পালাবার ছক কষছেন জেলেনস্কি?

এদিন শিকাগো শহরের মিছিলজুড়ে ইমিগ্রেশন অ্যান্ড কাস্টমস এনফোর্সমেন্ট বিরুদ্ধে ক্ষোভ প্রকাশ করে স্লোগান ওঠে। ট্রাম্প প্রশাসনের অভিবাসী সম্প্রদায়ের উপর দমন নীতির তীব্র নিন্দা জানান বিক্ষোভকারীরা। তাঁদের দাবি, অভিবাসীদের রক্ষায় অবিলম্বে কার্যকরী পদক্ষেপ নেওয়া হোক।

New video shows a car plowing through protesters in downtown Chicago on Tuesday.

The footage captures the vehicle driving into a crowd, including pedestrians and a bicyclist. #LosAngeles #LosAngelesRiots #DonaldTrump #LAPD #LARiots #California #US #Breaking #LatestNews #riots pic.twitter.com/5lwMJcnUVx

— Europe Cognizant (@EuropeCognizant) June 10, 2025

তবে শুধু শিকাগো নয়, নিউ ইয়র্ক, সান ফ্রান্সিসকো, ডালাস, বোস্টন, পোর্টল্যান্ড এবং ফিলাডেলফিয়া—একাধিক শহরে একই রকম বিক্ষোভ চলছে। অভিবাসীদের উপর সেনা বাহিনীর যৌথ অভিযান ঘিরে সাধারণ মানুষের মধ্যে প্রবল ক্ষোভ সৃষ্টি হয়েছে।

প্রসঙ্গত, শনিবার থেকে অভিবাসনবিরোধী অভিযান শুরুর পরই বিক্ষোভ ছড়িয়ে পড়ে। ট্রাম্প প্রশাসনের অভিবাসী বিতাড়নের আগ্রাসী নীতির বিরুদ্ধে এটি এখন পর্যন্ত সবচেয়ে বড় সংঘাতের রূপ নিয়েছে।